San Lorensas (Paragvajus)

San Lorensas (, arba San Lorenzo del Campo Grande) – miestas Paragvajuje, Centriniame departamente, 10 km nuo Asunsjono. Įeina į Asunsjono aglomeraciją. 227,9 tūkst. gyventojų (2002 m.). San Lorensas dažnai vadinamas universitetiniu miestu, kadangi čia įsikūrusi dalis Asunsjono nacionalinio universiteto fakultetų bei jo centriniai rūmai. Verčiamsi pramone ir prekyba. Didelė miestiečių dalis dirba sostinėje.

Istorija 

Ilgą laiką San Lorenso vietoje buvo laukas, vadinamas Campo Grande. Jame buvo nedidelis darbininkų kaimelis. San Lorensas oficialiai įkurtas 1775 m. rugpjūčio 10 d. gubernatoriaus Agustín Fernando de Pinedo nurodymu. Miesto pavadnimas kilo nuo to, jog įkūrimo dieną minima Šv. Lauryno šventė.

Paragvajaus miestai